[{"text_idx": "#000000", "text": "Vikipedio nun havas 300 000 artikolojn"}, {"text_idx": "#000001", "text": "La Esperanta Vikipedio atingis novan rekordon: 300 000 artikoloj. G\u0302i nun estas la 35-a Vikipedio lau\u0306 la amplekso. Malpli grandaj estas ekzemple la bulgara, dana kaj kroata Vikipedioj."}, {"text_idx": "#000002", "text": "La nova rekordo estis atingita pro instigo de la kampanjo Vikipedio 300 000, subtenita interalie de UEA, ELiSo, ILEI, E@I kaj la Fonduso Instigo. La 300 000-a artikolo aperis la 18-an de julio, kaj g\u0302i temas pri la franca vilag\u0302eto Auppegard, kiu lau\u0306 la artikolo havas 704 log\u0302antojn."}, {"text_idx": "#000003", "text": "Post tiu eble ne plej bezonata artikolo jam aperis kelkdek pliaj, el kiuj multaj sendube enhavas gravajn informojn kaj estas bonkvalitaj."}, {"text_idx": "#000004", "text": "La antau\u0306an grandan mejlos\u0302tonon la Esperanta Vikipedio atingis en 2014, kiam estis publikigita la 200 000-a artikolo. G\u0302i temas pri (12731) 1991 RW12, malbone konata asteroido de la asteroida zono, malkovrita la 10-an de septembro 1991 de la usona astronomo Henry E. Holt el la Observatorio de Monto Palomar en Kalifornio."}, {"text_idx": "#000005", "text": "Pri la 30 000-a artikolo oni g\u0302ojis jam en 2004. Dum la 17 jaroj kiuj pasis de tiam do mezume aperis preskau\u0306 16 000 novaj artikoloj c\u0302iujare. En intervjuo pri la kampanjo 300 000 en majo Michal Matu\u0301s\u030cov \u2013 en Esperantujo pli konata sub la nomo KuboF Hromoslav \u2013 klarigis, kial gravas atingadi novajn rekordojn:"}, {"text_idx": "#000006", "text": "\u2013 Parte simple pro tio, ke Vikipedio tiel kovros pli multajn aferojn kaj donos al la esperantistoj utilajn informojn pri pli multaj temoj. Kaj tio per si mem pliric\u0302igas la Esperantan komunumon. Sed, ja, estas ankau\u0306 alia kialo \u2013 pli emocia. Atingo de ronda sojlo per novaj altkvalitaj artikoloj montras kaj al Vikipedianoj mem, kaj al la Esperanta komunumo, ke ni tion kapablas fari kaj sukcesas. Kiam oni venas al tia sojlo, oni nature plirapidigas la kreadon de novaj artikoloj; sed dum kutima tempo oni pli atentas pri jamaj artikoloj kaj plibonigas ilin."}, {"text_idx": "#000007", "text": "Lau\u0306 la aktuala statistiko la artikoloj en la Esperanta Vikipedio ekde la lanc\u0302o en 2001 estis redaktitaj pli ol 7,2 milionojn da fojoj. C\u0302iu pag\u0302o estis averag\u0302e redaktita pli ol dekfoje, do eblas esperi, ke iom post iom la kvalito de la enhavo plibonig\u0302as. Kaj se vi trovos eraron, vi povos g\u0302in mem korekti, atentigas Michal Matu\u0301s\u030cov:"}, {"text_idx": "#000008", "text": "\u2013 Rilate al plibonigado de la jama enhavo mi povas diri: tio ja okazas, kvankam eble ne tiom rapide, kiom iuj volas. En Vikipedio ni havas diraj\u0302on: \u201dC\u0302u vi demandas, kial plu estas tiu au\u0306 tiu eraro en Vikipedio? C\u0302ar vi g\u0302in ne korektis!\u201d Kiel mi skribis, Vikipedio estas malfermita, kaj se vi opinias, ke al iu artikolo io mankas, vi s\u0302ajne estas la plej tau\u0306ga persono por tion aldoni!"}, {"text_idx": "#000009", "text": "Vikipedio atingos novan rekordon \u2013 c\u0302u gravas?\nDu jardekoj kun la Esperanta Vikipedio"}, {"text_idx": "#000010", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000012", "text": "Mi preferus iom malpli da artikoloj kun pli alta nivelo.\nNur la kapvortoj jam ofte estas idiotaj\u0302oj: Homofobio, sag\u0302telefono...\nKaj MULTE da artikoloj enhavas MULTE da lingvaj eraroj.\nKaj la problemo estas, ke komencantoj transprenas tiujn erarojn, kaj fus\u0302as la lingvon.\nSe la nova PIV-teamo senpripense transprenos vortojn el Vikipedio, Esperanto estos perdita."}, {"text_idx": "#000013", "text": "Estas interese, ekscii, ke en la E-a Vikipedio oni okupig\u0302as ankau\u0306 pri francaj vilag\u0302oj. Mi memoras la skandalon, kiam antau\u0306 kelkaj jaroj la Volapuka Vikipedio, interalie per tiaj geografiaj artikoletoj, superis la E-an Vikipedion lau\u0306 la kvanto de artikoloj."}, {"text_idx": "#000014", "text": "Estus ne seninterese, ekkoni ankau\u0306 la nombron de konsultoj de la E-a Vikipedio kompare al tiuj de ekz-e la dana ekz-e dum la lasta duonjaro. Au\u0306 kio pri la mezumaj artikololongecoj? \ud83d\ude42"}, {"text_idx": "#000015", "text": "Jen la sola utileco de la esperantlingva vikipedio: trejnilo por komencintoj, kiuj ofte tre fieras pri la plenaj de lingvaj eraroj banalaj artikoloj, kiujn ili verkis. Nu, eble g\u0302i ankau\u0306 utilas, kiel fanfaronilo."}, {"text_idx": "#000016", "text": "Krome, mi senpacience atendas, ke iu svisa kabeinto denove funkciigos roboton por ke la volapuka vikipedio superu tiujn 300 000 artikolojn."}, {"text_idx": "#000017", "text": "Lau\u0306 mia sperto, Vikipedio plej gravas kiel informilo al la Esperantistoj mem pri la Esperantomovado kaj g\u0302ia historio. G\u0302i nur malrapide evoluas al trejnejo de pli multe da pli spertaj homoj."}, {"text_idx": "#000018", "text": "Jes, tion Roland Schnell antau\u0306 kelka tempo jam menciis: La Vikipedio povas servi kiel granda, senkoste kaj facile alirebla arh\u0302ivo por la E-movado."}, {"text_idx": "#000019", "text": "Kion la E-Vikipedio scias pri la resto de la mondo ne tiel multe interesas min. La informojn, kiujn mi serc\u0302as, mi ricevas (en pli bona kvalito) au\u0306 en mia gepatralingva au\u0306 en la anglalingva Vikipedio, fojfoje, se temas pri specifa alia regiono, en alia nacilingva versio de la Vikipedio. La E-Vikipedio havas veran informan valoron tie, kie g\u0302i informas pri specife E-aj aferoj."}, {"text_idx": "#000020", "text": "M agnoskas, ke mi eble subtaksis tiun utilecon pri la historio de nia movado.\nSed s\u0302ajnas al mi, ke ankau\u0306 la vikipediuloj subtaksas g\u0302in, neniu rubriko de la c\u0302efpago direktas al la esperanta movado, sed al la banalaj\u0302oj de filozofio, geografio au\u0306 matematiko, ktp, jes ja!\nKaj mi demandas kian proporcion de la 300 000 artikoloj rilatas al g\u0302i. C\u0302u 0,1%, c\u0302u 1%, c\u0302u pli?"}, {"text_idx": "#000021", "text": "Multaj artikoloj ne estas multaj legantoj.\nEkzistas Vikipedio en lantina lingvo en kiu \"135 567paginarum Latine scriptarum\", c\u0302u oni amase uzas g\u0302in? \ud83d\ude42\n....Mi miras, kiel esperantistoj s\u0302atas imiti agadon"}, {"text_idx": "#000022", "text": "Min ofte mirigas la kompleta negativeco de la komentoj en Libera Folio, sed tiu c\u0302i eble atingis rekordon. C\u0302u vere c\u0302iuj legantoj tiom malbone sintenas pri la esperanta Vikipedio, au\u0306 c\u0302u simple okazas ke la pozitivuloj simple kapjesas kaj ne perdas la tempon por komenti, dum nur la plej negativemaj homoj ens\u0302altas la komentojn por vers\u0302i sian galon?"}, {"text_idx": "#000023", "text": "La atingo de 300 000 artikoloj en Vikipedio, danke al sindona laboro de multaj samideanoj pli praktikaj ol kritikaj estas fierinda atingo. Jes, certe, oni povas plibonigi iujn aspektojn, kaj c\u0302iu havas sian opinion pri tiu au\u0306 alia vorto, sed nenie ni trovas tiom da informoj en nia lingvo pri multaj aferoj kiuj nin interesas. Kiam mi volas scii ion pri esperantistaj pioniroj au\u0306 pri asocioj au\u0306 pri multaj aferoj mi venas al Vikipedio."}, {"text_idx": "#000024", "text": "Certe la angla Vikipedio estas pli kompleta (kiel povus esti aliel?), kaj ec\u0302 tiel homoj kritikas g\u0302in, sed c\u0302u tiom negative? C\u0302u ni estas tiom masoh\u0302ismaj? Kaj c\u0302u c\u0302iuj esperantistoj au\u0306 c\u0302u nur la komentantoj de Libera Folio?"}, {"text_idx": "#000025", "text": "E-Vikipediaj aktivuloj aspektas kiel homoj, kiuj revas ac\u0302eti Mercedes'on kaj fanfaronas, ke jam ac\u0302etis s\u0302losilingon por tio."}, {"text_idx": "#000026", "text": "Mi g\u0302ojegas, ke neesperantistoj ne povas legi Esperanton. Imagu, se ili vidus, kiom abundas la lingvaj eraroj en la Esperanta Vikipedio... estus EGA malreklamo por Esperanto. Estus ec\u0302 katastrofo.\nKompreneble ne kulpas Esperanto, sed la (eternaj) komencantoj, kiuj pensas, ke ili povas tuj ekverki en Esperanto. Memkompreneble kulpas ankau\u0306 la malferma karaktero de Vikipedio."}, {"text_idx": "#000027", "text": "saluton tonjo. se temas pri utileco, jes, kiel supre rimarkigis ankau\u0306 jens, la vikipedio utilas pri esperantaj temoj, do pri \"aferoj kiuj nin interesas\". c\u0302i tiu malgranda parto de g\u0302i rolas kiel ia nova 'enciklopedio de e-o'."}, {"text_idx": "#000028", "text": "sed aldone artikoloj pri \"asteroidoj de la c\u0302efa zono\" estas nuntempe 26021, pri \"stacioj de la metroo de parizo\" estas 307, pri \"hungaraj vilag\u0302oj\" estas 2436, kaj simile pri aliaj temoj, kiujn mi ne nomas \"aferoj kiuj interesas min\". kaj entute se ili interesas iun, mi ne komprenas kial ili estu en multaj disaj, kelkliniaj pag\u0302oj."}, {"text_idx": "#000029", "text": "do se mi asertas ke la esperanta vikipedio utilas, tiam mi ne diras ke g\u0302i enhavas 300000 artikolojn. se mi diras ke g\u0302i enhavas 300000 artikolojn, mi ne diras samfraze ke g\u0302i estas interesa."}, {"text_idx": "#000030", "text": "Mi laboras por la jutuba kanalo Scivolemo, kaj por ni la Esperanta Vikipedio estas ege grava ilo. Kompreneble oni ankau\u0306 devas pensi mem kaj kelkaj artikoloj enhavas erarojn, sed malgrau\u0306 tion ni vers\u0302ajne ne povus krei niajn vidojn sen vikipedio."}, {"text_idx": "#000031", "text": "Vikipedio ne estas \"la vero\". Kiam oni trovas vortojn oni kompreneble devas kontroli c\u0302u la PIV kaj aliaj fontoj konsentas. Sed g\u0302i restas nia plej grava fonto kaj ni ankau\u0306 aktive redaktas la enciklopedion."}, {"text_idx": "#000032", "text": "G\u0302i vers\u0302ajne estas \"grava\" ilo por vi, c\u0302ar au\u0306 mankas al vi la necesaj fakvortaroj au\u0306 eble mankas la bezonataj fakvortaroj entute. Alia problemo evidente estas, ke Esperanto science ne sufic\u0302e multe uzig\u0302as por akiri findindan vortostokon sciencnivele."}, {"text_idx": "#000033", "text": "C\u0302u vi povas doni al mi ligilojn al fakaj vortaroj? Ni ja uzas ilin, sed ili plejparte ne vere estas utilaj. Nur vere estas utilega faka vortaro kaj mi kelkfoje uzas la esperantan bildvortaron."}, {"text_idx": "#000034", "text": "Lau\u0306 mi vikipedio estas ege utila, c\u0302ar c\u0302iuj lingvoj estas ligitaj. Do oni povas serc\u0302i artikolon en alia lingvo kaj simple salti al la esperanta versio de la artikolo. Tio estas ege pli facila ol uzi vortaron. Tial mi diras ke ne vere indas krei novajn fakajn vortarojn, anstatau\u0306 pli utilas plibonigi la vikipedio."}, {"text_idx": "#000036", "text": "Saluton Stefan! Per fakvortaroj, mi celas vortarojn faritajn de profesiuloj.\nEn Esperanto fakvortaroj rare estas faritaj de profesiaj vortaristoj (se entute...) sed almenau\u0306 ekzistas fakvortaroj faritaj de homoj kiuj estas fakuloj pri la koncerna fako. Vi trovos tiajn verkojn ekz. per la katalogo de UEA au\u0306 la flandra retbutiko.\nAnkau\u0306 tre interesa estas \"Scienca kaj Teknika Esperanto-Biblioteko (STEB): "}, {"text_idx": "#000037", "text": "Mi komprenegas, ke vi, kiu vers\u0302ajne naskig\u0302is en la retepoko, vers\u0302ajne konsideras surpaperajn verkojn maloportunaj kaj multekostaj, sed tie, surpapere, trovig\u0302as la pli granda E-vortostoko, se temas pri scienctemaj vortoj. Kaj de tie ni devus prenis niajn vortojn \u2013 estus strange, se antau\u0306aj generacioj jam kreis, uzis scienctemajn vortojn, kaj ni nun subite ekuzus aliajn vortojn por la sama afero, c\u0302u ne?\nSed kiel dirite, akiri la necesajn verkojn estas multekosta afero kaj sendube multaj verkoj ankau\u0306 ne plu estas aceteblaj...estas granda problemo \ud83d\ude41"}, {"text_idx": "#000038", "text": "Mi komprenas vian \"saltadon\" de nacilingva artikolo en Vikipedio al la E-versio, ankau\u0306 mi faras tion.\nTamen, mi ne kredas, ke Vikipedio povas transpreni la rolon de fakaj vortaroj: Por bona faka vortaro necesas veraj fakuloj, kiuj kaj estas tre kompetentaj en siaj fakoj kaj kiuj bonege regas Esperanton.\nTio, g\u0302enerale, ne estas la kazo en Vikipedio."}, {"text_idx": "#000039", "text": "Lau\u0306 mia sperto ankau\u0306 la fakaj vortaroj enhavas erarojn (au\u0306 malnovajn esprimojn kiuj hodiau\u0306 ne plu tau\u0306gas). La beleco de vikipedio estas ke (en la ideala kazo) c\u0302iu pag\u0302o enhavas fontojn. Tio donas al vi la s\u0302ancon kompari la tradukoj el multaj fakaj vortaroj."}, {"text_idx": "#000040", "text": "\"Tio, g\u0302enerale, ne estas la kazo en Vikipedio.\"\nNu, kial ni ne s\u0302ang\u0302u tion? Mi ne diras ke vikipedio perfektas, mi nur diras ke g\u0302i estas la plej bona ilo, kion ni havas. Lau\u0306 mi ni bezonas ambau\u0306, la fakaj vortaroj, kaj vikipediaj artikoloj, kiuj referencas al la vortaroj."}, {"text_idx": "#000041", "text": "Parenteze: Legu la listo de elstaraj artikoloj kaj la listo de legindaj artikoloj c\u0302e vikipedio. Estas altkvalitaj artikoloj kaj pli ol 300 personoj prilaboras la artikolojn monate. Jes, multaj artikoloj estas mallongaj kaj enhavas erarojn, sed se oni revenas al malbona artikolo post kelkaj jaroj, g\u0302i ofte aspektas ege pli bone."}, {"text_idx": "#000042", "text": "(Jen la listo de elstaraj artikoloj: "}, {"text_idx": "#000043", "text": "Resaluton, Stefan, mi rigardis tiun liston de elstaraj artikoloj, sed..."}, {"text_idx": "#000044", "text": "\"nur 304 estis akceptitaj en la liston de elstaraj artikoloj, tio estas proksimume 1.01\u2030\""}, {"text_idx": "#000046", "text": "Por mi vikipedio estas pli ol nur la artikoloj. La teknika infrastrukturo de vikipedio estas fortega ilo en multaj kampoj de la vivo. Ekzemple vikipedio kreis la nuran esperantan retan mapon: "}, {"text_idx": "#000047", "text": "Ofte tiaj aferoj estas kreitaj de komencantoj. La laboro c\u0302e Scivolemo tre similas al tio: Mi ne perfekte parolas Esperanton, sed mi s\u0302atas verki en Esperanto. Ni kapablas krei altkvalitajn videojn c\u0302ar mi estas parto de bonega teamo kun tre kapablaj esperantistoj. Ofte mi kreas la unuan version de traduko, kaj la teamo poste plibonigas g\u0302in. Tiel mi povas lerni kaj la resto de la teamo havas malpli da laboro."}, {"text_idx": "#000048", "text": "Same mi pensas ke kapablaj Esperantistoj kunlaboru kune kun komencantoj kaj progresantoj en la vikipedio. Kontroli tekston estas pli facila ol krei tekston. Tial lau\u0306 mi laboremaj progresantoj povas esti tre utila por tiu c\u0302i projekto. Sed ni ankau\u0306 bezonas profesiulojn kiujn helpas kaj kontrolas. Sen ili la tuta sistemo ne funkcias."}, {"text_idx": "#000049", "text": "En 1887 Esperanto estis la lasta lingvo. En 2021 Esperanto estas proksimume la 35-a lingvo inter 7000 lingvoj pri la nombro de artikoloj en Vikipedio. Esperanto antauiras pli rapide ol la plimulto de la lingvoj. Ghi estas en la unuaj 1% de la lingvoj pri tiu kriterio."}, {"text_idx": "#000050", "text": "Pri la utilo de la Esperanta Vikipedio jen konkreta ekzemplo:"}, {"text_idx": "#000053", "text": "\"Societo\" estas eraro. Devas esti \"kompanio\""}, {"text_idx": "#000058", "text": "\"sed en Vikipedio ne estas ajna kontrolo pri ies lingvo-nivelo, bedau\u0306rinde.\""}, {"text_idx": "#000059", "text": "Tio ne pravas. Se novaj uzantoj au\u0306 ne ensalutitaj homoj redaktas artikolon, spertuloj devas kontroli g\u0302in. (oni ofte povas legi ekzemple: \"2 s\u0302ang\u0302oj en c\u0302i tiu versio atendas kontrolon.\") Ankau\u0306 multaj uzantoj montras siajn lingvajn nivelojn en la profilo. Oni ec\u0302 povas peti, ke homoj kontrolu vian tekston. Mi kreis fus\u0302ajn artikolojn kiam mi estis komencanto, kaj homoj korektis la erarojn post kelkaj semajnojn. Vikipedio estas malrapide, sed g\u0302i funkcias."}, {"text_idx": "#000061", "text": "Sed mi ankau\u0306 bone komprenas kiam homoj elektas ne labori por vikipedio. G\u0302i ne estas facile lernebla kaj oni devas s\u0302ati diskuti kaj korekti erarojn."}, {"text_idx": "#000062", "text": "Mi supozas, ke en Vikipedio \"spertuloj\" simple estas homoj, kiuj jam pli longe Vikipediumas, c\u0302u ne? Tio tamen ne signifas, ke ili estas lingvo-spertuloj."}, {"text_idx": "#000063", "text": "\"Ankau\u0306 multaj uzantoj montras siajn lingvajn nivelojn en la profilo\""}, {"text_idx": "#000064", "text": "Kaj kiu kontrolas la g\u0302ustecon/verecon de la memdonitaj lingvoniveloj? Neniu, c\u0302u ne?"}, {"text_idx": "#000065", "text": "Certe, neniu faros problemon el etaj eraroj, tiuj ankau\u0306 trovig\u0302as en nacilingvaj Vikipedioj sed se Vikipedio rolas kiel lingvolernejo (\"Mi kreis fus\u0302ajn artikolojn kiam mi estis komencanto, kaj homoj korektis\") \u2013 kaj tio nun efektive grandskale okazas \u2013 oni havas gravan problemon."}, {"text_idx": "#000067", "text": "Sed mi ankau\u0306 bone komprenas kiam ..."}, {"text_idx": "#000071", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000073", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000075", "text": "Alig\u0302i al 400 aliaj abonantoj"}]